Կառավարությունը հաջորդ տարվա համար կանխատեսում է 4.5 տոկոս տնտեսական աճ: «2018 թվականին տնտեսական աճը պայմանավորված կլինի ինչպես արտաքին զարգացումներով՝ մասնավորապես Ռուսաստանի տնտեսության եւ պղնձի համաշխարհային գների աճերով, այնպես էլ՝ ներքին պահանջարկի աճով»,- նշված է բյուջեի նախագծի բացատրագրում: Այսինքն, հաջորդ տարվա տնտեսական աճի սպասելիքները պայմանավորված են նրանով, որ պղինձը կթանկանա, ինչի արդյունքում կաճեն այդ մետաղի հանքաքարի արտահանումից ստացվող մուտքերը, կաճի ռուսական տնտեսությունը, որը կբերի այդ երկրից ստացվող մասնավոր տրանսֆերտների աճին ու, բացի դրանից, տնտեսական աճին կնպաստի նաեւ ներքին տնտեսական աշխուժացումը: